GiliGold/VAD_KnessetCorpus huggingface dataset:
שולי מועלם-רפאלי: אדוני היושב-ראש, גם בעירוב עם עוד חומרים, לא רק שינוי במינונים.
<מיקי אריאלי: א', כל תרופה, עד כמה שידוע לי, שעובדת על אותם רצפטורים של קנבינואידים, היא בתוך פקודת הסמים המסוכנים.
<מיקי אריאלי: זה דבר ראשון, רק שתדע.
מיקי רוזנטל: כמו אוקסיקונטין ודברים כאלה?
<מיקי אריאלי: אוקסיקונטין לא עובד על הרצפטורים האלה.
<מיקי אריאלי: אני הרוקח.
<מיקי אריאלי: מה שעובד במוח שם זה באמת סמים רשומים.
<מיקי אריאלי: עד כמה שידוע לי כל החומרים בפקודה לסמים מסוכנים.
<מיקי אריאלי: דבר שני זה באמת הנושא של קנביס רפואי, חשיש – כל החומרים האלה הם בתוך הפקודה.
<מיקי אריאלי: החומרים האלה, כמו שאמרתי לך, הם חזקים עד פי 40 יותר מהחשיש, ולכן המינון – בדיוק מה שהיושב-ראש אמר – זה באמת חלק מהסיפור כאן.
<מיקי אריאלי: חוץ מזה, החומרים האלה הם חומרים סינטטיים.
<מיקי אריאלי: התרופות שהזכרת – "טבע" ברוך השם, משרד הבריאות מפקח עליו.
<מיקי אריאלי: המשטרה וגם אנחנו ראינו את המעבדות, תנאי העבודה, איך שהם עובדים.
<מיקי אריאלי: יש לי תמונות, אני בהחלט מוכן לשתף אותך.
<מיקי אריאלי: דבר שני, החומרים האלה מגיעים מסין עד כמה שידוע לי, אנחנו רואים את המשלוחים, המכס נמצא כאן הרבה פעמים.
<מיקי אריאלי: כשאנחנו בודקים תרופות בחומר הפעיל אנחנו בודקים שהוא חומר נקי, זה לא חומר נקי.
<מיקי אריאלי: לא רק שהחומר יותר חזק פי 40 מה-THC, הוא גם לא חומר נקי.
חיים כץ: חברת הכנסת תמר זנדברג.
חיים כץ: ברוכים הבאים לוועדה.
תמר זנדברג: זו פעם ראשונה שאני בוועדה.
חיים כץ: אנחנו לא נפריע לך.
תמר זנדברג: פעם ראשונה שלי כאן בוועדה, אז קודם כול, ברכות ליושב-ראש ולכל החברים שהרבה מהם אני כבר מכירה מדיונים אחרים.
תמר זנדברג: מה שאני רוצה לומר זו הצעה אחרת בכלל להסתכל על הנושא הזה.
תמר זנדברג: יושבים כאן כבר כמה כאלה שמכירים אותי גם מההתנגדות שלי לחוק השכרות, שאני חושבת שהוא מזיק וגם מהתמיכה שלי בקנביס הרפואי וגם בלגליזציה של השימוש העצמי בקנביס באופן כללי.
תמר זנדברג: במקרה הזה אני רוצה לומר באופן ברור: סמי הפיצוציות הם סמים לכל דבר, הם מזיקים, אין על זה שום ויכוח והמלחמה בהם היא מלחמה מבורכת, וכל הכבוד לכל היושבים סביב לשולחן וגם לוועדה הזאת שרודפת אחרי ההתקדמות - - -
חיים כץ: הם מתקדמים יותר מהר, אנחנו כל הזמן מפגרים בפאזה.
תמר זנדברג: ולכן הצעתי – הצעתי את זה לשרת הבריאות ואני מציעה את זה גם לוועדה שנקדם ביחד.
תמר זנדברג: אני חושבת שמדינת ישראל צריכה לעבור שינוי בנושא הזה בפקודת הסמים.
תמר זנדברג: במקום שנרדוף כל הזמן אחרי ההפללה של החומרים האסורים, בואו נהפוך את החשיבה על פיה ונתחיל מהחשיבה ההפוכה – כל חומר חדש שלא מוכר, שיהיה אסור במדינת ישראל, אלא אם עבר תהליך רישוי.
תמר זנדברג: בדיוק כמו בארצות-הברית שה-FBA צריכה לאשר.
תמר זנדברג: אני מציעה לוועדה הזאת להוביל מהלך, בשיתוף משרד הבריאות.
תמר זנדברג: אני חושבת שיטיב הרבה יותר שכל חומר הוא אסור בשימוש.
תמר זנדברג: הרי מה הרעיון שכל חומר מותר ולא יודעים מהו ואחר-כך מתחילים לרדוף אם הוא מסוכן או לא?
תמר זנדברג: קודם כול אסור, אחר-כך מה שמותר, נקבל חוות דעת וכו' ונאשר.
תמר זנדברג: אני מציעה שהוועדה תאמץ את זה כאחת המטרות לקדנציה הקרובה, ואנחנו, אופוזיציה כקואליציה, אני בטוחה שנתמוך.
חיים כץ: בוועדה הזאת אין אופוזיציה-קואליציה.
חיים כץ: חבר הכנסת סולומון.
שמעון סולומון: ראיתי באמת בשכונות איפה שגדלתי, זה כל כך נורא הדבר הזה.
שמעון סולומון: ומי שמסתובב בשכונות באמת רואה את ההשלכות של זה, וגם ראיתי את זה בעבודה הקודמת שלי עם בני נוער.
שמעון סולומון: יש לי הרבה תקוות שבוועדה הזאת נעשה הרבה שינויים.
שמעון סולומון: כשמדובר על מינון, יכול להיות שאני לא מבין בעניין הזה לעומק, אבל זה לא רק מינון, כי מינון זה מושג מקצועי, אני לא יודע אם יש בכלל בקרה, ההשלכות, איזה אנשים, אם יש מקצועיות בנושא הזה, הרי לא סתם יש כל מיני תופעות שאנחנו רואים עקב שימוש מופרז או לא מופרז וזה דבר שגובל בחוסר אחריות ומדובר כמובן בילדים שלנו.
שמעון סולומון: אם אני צריך להניח את האצבע, הבעיה הכי מרכזית זה האכיפה.
שמעון סולומון: למרות שאנחנו חדשים, באנו מהעולם האמיתי.
חיים כץ: אתה כבר ותיק.
שמעון סולומון: אני אומר שלמרות שאנחנו חדשים באנו מהשטח, באנו מהחיים האמיתיים, ראינו איך משתמשים בהשלכות של הדבר הזה.
שמעון סולומון: אני חושב שפה צריך לדבר על האכיפה.
שמעון סולומון: אותו קיוסק צריך לדעת שלא משתלם לו.
שמעון סולומון: יש לנו כל כך הרבה חוקים טובים, מצוינים, אנשים מלומדים עושים אותם אחרי הרבה ניתוחים, אבל אם בעל הקיוסק הזה יודע שזה משתלם לו, שהוא יכול לעשות עבירה, הוא לא יקבל את העונש המתאים, אנחנו יכולים להמשיך לדבר.
חיים כץ: התחלנו עכשיו עם התרופות, נכון.
חיים כץ: ראית בעיתון היום תמונות?
חיים כץ: אולי לא יהיו תרופות.
חיים כץ: בסדר, אולי לא יהיו סמים.
חיים כץ: היועצת המשפטית, בבקשה.
חיים כץ: רצית לשאול משהו.
<נועה ברוצקי-לוי: רצינו לוודא שבשילוב של כל החומרים שמוספים כעת וההגדרה החדשה של נגזרת מבנית – האם ההשפעות המסוכנות קיימות בכל האפשרויות שהוספתם, זאת אומרת, בכל השילובים, ולא יכול להיות מצב ששינוי כלשהו ישנה את החומר כך שכבר לא יהיה בעל השפעות מסוכנות?
חיים כץ: מי המומחה?
חיים כץ: אדוני המומחה.
<ישראל פיטוסי: אני רוקח מחוזי בירושלים מלשכת הבריאות.
<ישראל פיטוסי: כל החומרים שהמשטרה זיהתה בפיצוציות הם חומרים מסוכנים שגורמים לתופעות לוואי.
<ישראל פיטוסי: לא מצאנו חומרים שלא גורמים לתופעות לוואי.
<נועה ברוצקי-לוי: גם בשינויים המבניים?
<ישראל פיטוסי: גם בשינויים המבניים באופן חד-משמעי.
<נעה בן שבת: זאת אומרת גם אם יגרעו או יוסיפו טבעות, זה לא ישנה?
<ישראל פיטוסי: זה לא משנה.
<ישראל פיטוסי: כמו שד"ר אודי וולף הסביר על המנעול והמפתח, זה בדיוק הנושא הזה.
<ישראל פיטוסי: לא משנה מה שמוסיפים, העיקר שקיים המבנה שגורם לתופעות לוואי.
<ישראל פיטוסי: בנוסף, לא זיהינו תרופות בחומרים האלה, כדי להרגיע אתכם.
מיקי רוזנטל: זו היתה השאלה שלי.
<יפעת רווה: בסעיף האחרון נאמר שתחילתה של הודעה זו 14 ימים מיום פרסומה.
<יפעת רווה: זה נכון שבדרך כלל מקובל לתת זמן היערכות, רק שכאן נפל לי האסימון רק אתמול כשישבנו על זה, ההיערכות זה אומר שאנשים ייפטרו מהסחורה וימכרו אותה, ולכן הכלל בפלילים שאסור רטרואקטיבית, אבל לא חייבים לתת זמן היערכות.
חיים כץ: מה את מציעה, מיידית?
<מיפעת רווה: אני מציעה שזה יהיה מיידי מיום הפרסום.
מיקי רוזנטל: אני חושב שאנחנו בעד.
מיקי רוזנטל: אני לא חושב שיש פה מישהו שמתנגד.
חיים כץ: כן, אדוני – אחרון הדוברים.
<יאיר גלר: אני מנכ"ל הרשות למלחמה בסמים, מאחר שחברת הכנסת זנדברג העלתה פה את החשיבה השונה, זה בדיוק הכיוון שאנחנו הולכים אליו.
<יאיר גלר: צוות החקיקה שכרגע מובל על-ידי משטרת ישראל על-ידי השר לביטחון פנים, אנחנו רוצים להגיע למצב שבו כל חומר שיגיע לפיצוצייה יילקח מיידית ולא יוכל להימכר למשך תקופה מאוד ארוכה.
חיים כץ: אתה מדבר על הקדנציה הזאת?
<יאיר גלר: כן, מיידית.
<יאיר גלר: זה עומד לקרות בשבועות הקרובים.
חיים כץ: מה זה שבועות?
<יאיר גלר: אנחנו מציגים את זה לשר - - -
חיים כץ: כמה שבועות זה שבועות?
חיים כץ: 40 שבועות זה שבועות?
חיים כץ: 50 שבועות זה שבועות?
<אתי כהנא: חמישה שבועות.
<יאיר גלר: אני מדבר על יד אחת.
מיקי רוזנטל: הרי חברת הכנסת זנדברג הציעה הצעה שנראית מאוד הגיונית על פניה, שאומרת שכל חומר שנכנס לארץ או כל הרכב כימי, קודם כול יקבל אישור, כי אולי זה פצצת אטום או אולי זה סם מסוכן.
מיקי רוזנטל: למה באמת לא ללכת לכיוון הזה?
<יאיר גלר: סביר להניח שלא תוכל לעצור כל חומר שנכנס למדינת ישראל.
<יאיר גלר: יש עם זה קושי מאוד-מאוד משמעותי.
<יאיר גלר: האפשרות שאנחנו כנראה עומדים להמליץ לשר לביטחון פנים זה כל חומר שהגיע לפיצוציה, וכאן כמובן זה צריך להיות מלווה באכיפה מאוד רציפה ומאוד משולבת עם הרבה מאוד גופים.
<יאיר גלר: כל חומר יילקח, אסור במכירה, אסור בשיווק, עד שמישהו מתיר אותו, וברור שאנחנו מדברים על תקופה מאוד ארוכה של שמונה-תשעה חודשים, כך שסביר להניח שלמעשה לא יוכל להימכר שום חומר בפיצוציות.
חיים כץ: תודה רבה, ואנחנו נעבור להקראה.
<מוריה בן צור: אפשר להוסיף?
חיים כץ: לא, גברת.
<מוריה בן צור: - - -
חיים כץ: מי את?
<מוריה בן צור: אני מהלשכה המשפטית של משרד הבריאות.
<מוריה בן צור: עבדתי מול הלשכה המשפטית של הוועדה.
<מוריה בן צור: אני רוצה רק להוסיף למה שנאמר כאן על-ידי עורכת-דין יפעת רווה, שמאוד נשמח לקצר את תקופת מועד התחילה וגם נדאג לזה שהמשרד יפרסם על מנת למנוע את הטענה של אי-ידיעה וכו' מצד אותם סוחרים, ואנחנו תומכים כמובן שמועד התחילה יהיה "תחילתה של הודעה זו מיום פרסומה".
חיים כץ: היא אמרה את זה והיינו אומרים את זה, ואת נלחמת כל-כך הרבה בשביל לחזור על מה שהיא אמרה?
<מוריה בן צור: זה חשוב לנו.
חיים כץ: חשוב גם פעם אחת.
חיים כץ: אוטו שעומד ברמזור לא צריך לתת גז כשהאור אדום, שיחסוך בדלק.
<מוריה בן צור: - - - פרסום נוסף.
חיים כץ: יפה על המלחמה.
חיים כץ: דוגמה למשטרה, כך תילחמו בפיצוציות.
<יובל יעקובי: הודעת הסמים המסוכנים (שינוי התוספת הראשונה לפקודה), התשע"ג – 2013 "בתוקף סמכותי לפי סעיף 41 לפקודת הסמים המסוכנים [נוסח חדש], התשל"ג - 1973 (להלן – הפקודה), ובאישור ועדת העבודה, הרווחה והבריאות של הכנסת, אני מודיעה לאמור:
<נעה בן שבת: אולי הפרופסור יוכל לקרוא את הקבוצה הכימית הזאת.
<יובל יעקובי: את התואר בכימיה עוד לא סיימתי...
חיים כץ: הכימאי.
<נעה בן שבת: אם אפשר רק לעבור, אדוני על כל אחד מהפריטים, רק להזכיר אותם.
<נעה בן שבת: ב-4) בחלק א' בסימן א' מוסיפים אחרי פרט 1א את פרט 1א1, זה גם אחד מהחומרים המסוכנים, אולי תוכל להגיד עליו מלה או שתיים.
<נעה בן שבת: אנחנו רואים את השם הכימי שלו וגם את השם המקובל.
<אודי וולף: מתאוקסי פניל פיפרזין זה חומר שבדרך כלל נמצא בקפסולות, מופיע כאבקה.
<אודי וולף: שרידי החגיגת שעוד נמכרים בשוק.
<אודי וולף: הפיפרזינים הם חומרים בעלי השפעה של הלוצינציות, גורמים להזיות.
<אודי וולף: בעברית יפה – חומר הזיוני.
<נעה בן שבת: אחרי פרט 4 אתם מוסיפים פרט 4א.
<אודי וולף: מ-4א עד 4ז כולם קנבינואידים סינטטיים, זה נפטואילאינדולים, הנפטילמתילאינדולים, הנפטואילפירולים, הנפטילמתילאינדנים, הפנילאצטילאינדולים, הציקלוהקסילפנולים ובנזואילאינדולים.
<נעה בן שבת: בכולם אתם מתייחסים גם לחומר וגם לשינויים המבניים?
<אודי וולף: בדיוק.
<אודי וולף: לגבי כולם יחול השם של החומר, לרבות שתי התוספות שהצגתי במצגת.
<מוריה בן צור: לגבי 4ד, הנפטילמתילאינדנים, יש לנו תיקון "ובלבד שעל גבי החנקן בטבעת הנפטילית".
<מוריה בן צור: זה תיקון שנעשה עם נציג של המשטרה.
חיים כץ: ייעצתם את זה למשטרה.
חיים כץ: עורכי-הדין של משרד המשפטים אמרו למשטרה "התבלבלתם".
<מוריה בן צור: ממש לא.
<מוריה בן צור: הנציג המשטרתי אמר לנציג המשפטי וביחד אנחנו משתפים פעולה.
חיים כץ: אנחנו מקבלים את זה באהבה.
<נעה בן שבת: עברנו עד 4ז.
<נעה בן שבת: עכשיו אנחנו
חיים כץ: ב-(ג).
<אודי וולף: ב-(ג) השם של החומר, הקיצור שלו, השם המפורסם שלו זה MeO-DALT.
<אודי וולף: החומר הזה כבר כלול בפקודה, אבל הוא כלול רק בעמדה אחת, בעמדה 5, מה שאנחנו מבקשים לעשות זה לכלול אותו גם בעמדה 4, 5, 6, ו-7 – אם אתם רוצים, יש לי שקף – לעומת זאת בסעיף קטן (ד) אנחנו מדברים על ה-MeO-MIPT, שזה חומר שדומה לו, וכאן בשביל האיזון אנחנו לא מבקשים מראש את ההכללה בכל ארבעת העמדות האפשריות, את זה אנחנו שומרים לנו לפעם הבאה, לפי ההבטחה של היושב-ראש.
חיים כץ: כמה זמן אתה בתפקיד שלך?
<אודי וולף: שש שנים.
חיים כץ: כמה פעמים ביקשת פה ישיבות ונדחית?
<אודי וולף: מעולם לא.
חיים כץ: אני מממש את מה שאני אומר.
חיים כץ: באופן קבוע, דרך אגב.
חיים כץ: לא בדרך כלל, באופן קבוע.
<אודי וולף: 10ח זה N-Methyltryptamine.
<אודי וולף: טריפטאמין כפי שאמרנו הוא חומר שגורם הזיות.
<אודי וולף: מסעיף ה והלאה אלה שמות פרטיים של קנבינואידים סינטטיים שזוהו על-ידנו, נמצאים בארץ ונפוצים בעולם, כמו שאמרתי בסיבוב הקודם, שלא יגידו "לא ידענו, אנחנו לא מכירים את שם המשפחה".
<אודי וולף: אלה השמות הפרטיים.
<אודי וולף: בסעיף כ' זה URB-597; בסעיף כ"א זה UR- 144.
<אודי וולף: אפשר להגיד שהחומר הזה הוא מהנפוצים ביותר ובחודשים האחרונים אנחנו מזהים בארץ, כך גם החומר הבא, MAM-2201.
<אודי וולף: בסיבוב הקודם הוועדה אישרה את ה- AM-2201, וכאן עשו התחכמות, הם הוסיפו את ה-M שלפניו, לא ניכנס לכימיה.
<אודי וולף: ה- XLR-11 כפי שהזכיר סגן ראש אח"מ - - -
חיים כץ: בפעם שעברה את מה אישרנו?
<אודי וולף: את ה- AM-2201.
<אודי וולף: והפעם זה MAM-2201.
<אודי וולף: עשו שינוי קטן בחומר בשביל להתחכם.
<אודי וולף: כ"ג זה XLR-11, גם מהחומרים הנפוצים ביותר היום בארץ.
<אודי וולף: AB-001 חומר נפוץ גם כן בתור קנבינואיד סינטטי.
<אודי וולף: החומר האחרון, כה, זה 25I-NBOMe, זה חומר שאפשר לצרוך בשתי צורות, או כאבקה ואנחנו מוצאים אותו בקפסולות, או שבתוך התמיסה שלו טובלים בולים, ובבולים האלה משתמשים כתחליף ל-LSD.
<אודי וולף: בשנה האחרונה הגיעו אלי למעבדה כמה עשרות אלפי בולים כאלה שנמכרים כ-LSD, מתפקדים כ-LSD, אבל לא ניתן היה להאשים אנשים על החזקה של החומר LSD, ועכשיו אני מקווה, בעקבות השינוי, נוכל לעשות גם את זה.
<נועה ברוצקי לוי: יש לי שאלה לעניין פריט כ', ה-URB-597, אני מבינה שלפעמים הוא משמש כתחליף סם.
<אודי וולף: כולם משמים כתחליפי סם.
<אודי וולף: כשאת אומרת "תחליף סם" למה את מתכוונת, לתחליף חוקי?
<נועה ברוצקי לוי: קראנו בדברים של משרד הבריאות שזה משהו שיכול לשמש גם - - -
<אודי וולף: למיטב ידיעתנו וכפי שאמר ישראל, הרוקח המחוזי, לא ידוע על שימוש חוקי או לצרכים רפואיים בכל החומרים שמפורטים כאן.
<אודי וולף: היה אם כן, הדלת פתוחה לקבל אישור ולצרוך אותו.
מיקי רוזנטל: זאת היתה גם השאלה שלי.
מיקי רוזנטל: זאת הנקודה, והיא מהותית מאוד, שלא חלילה נפסול לשימוש תרופה ראויה.
<אתי כהנא: קיימת אין, אבל צריך לזכור שאם יהיה, תמיד אפשר יהיה לפנות להליך לאישור.
<מיקי אריאלי: כמו מורפין שהיא בתוך פקודת הסמים המסוכנים.
מיקי רוזנטל: אנחנו מקווים שעשיתם עבודה רצינית.
חיים כץ: אין לנו ברירה, אנחנו חייבים לסמוך עליהם.
מיקי רוזנטל: אנחנו חייבים לסמוך עליכם, אנחנו לא מבינים בזה, אבל אנחנו כן מבינים את ההיגיון שיכולים חלילה לפגוע - - -
<נעה בן שבת: סעיף 2.
<נעה בן שבת: "תחילתה של הודעה זו מיום פרסומה.
<נעה בן שבת: "
חיים כץ: נמחקו ה-"14 יום".
<יפעת רווה: צריך לכתוב במפורש - - -
<נעה בן שבת: אפשר גם לוותר על זה, אבל כיוון ששינינו פה, אפשר גם לוותר, וזה ממילא נכון וצודק "מיום פרסומה".
<אתי כהנא: שיהיה גם כתוב במפורש - - -
חיים כץ: תשאירי את זה "מיום פרסומה".
<אתי כהנא: - - - יש נוהג של 14 יום.
<אתי כהנא: עורכת-דין אתי כהנא.
חיים כץ: אנחנו פה בוועדת העבודה והרווחה, אחר-כך ישבו על הפרוטוקול, ישמעו מישהי שצעקה, לא ידעו מי זו.
חיים כץ: מה נעשה עם העובדים?
חיים כץ: נגיד שהם עשו עבודה לא טובה, ואת עוד עורכת-דין.
חיים כץ: בפעם הבאה אם את רוצה להגיד משהו, תרימי יד.
חיים כץ: אנחנו נעבור להצבעה.
חיים כץ: מי בעד הפקודה כפי שנקראה, ירים את ידו.
חיים כץ: כל חברי הכנסת, ויש בלי עין הרע הרבה פה שנמצאים באולם ויש להם זכות הצבעה, אישרו, לכן הפקודה מאושרת.
חיים כץ: כמו שאמרתי לך, תעשה משהו מורכב כמו שאמרה חברת הכנסת תמר זנדברג, נכה בהם שהם ירוצו אחרינו במקום שנרוץ אחריהם.
חיים כץ: בוקר טוב, יום רביעי בשבוע, כ"א באייר, 1 במאי 2013, אני מתכבד לפתוח את הישיבה.
חיים כץ: חברת הכנסת שולי מועלם נכנסה, נתחיל את הדיון.
חיים כץ: הנושא: צו שירות הציבור (הגבלות לאחר פרישה)(רשימת התפקידים במשטרת ישראל שיחולו עליהם הגבלות או איסורים לפי סעיפים 5א ו-5ב לחוק).
חיים כץ: אי שם בפברואר 2012, נערך פה דיון לבקשת המשטרה, ולא רק המשטרה, זה היה גם השב"ס, המוסד, וכן הלאה, על רשימת מקצועות או תפקידים, לא מקצועות, תפקידים אם אנחנו מדייקים, שעם פרישתם יצטרכו לעבור צינון מוגדר של מספר חודשים.
חיים כץ: אכן, כל אלה שפרשו ממרץ 2013, העסק חל עליהם, ואנחנו היינו מבקשים שתדווחו לוועדה מה השיקולים בקביעת הרשימות, למה העברתם רק משטרה ולא שב"ס ומוסד.
<נעה בן שבת: והרשות להגנת עדים.
חיים כץ: והרשות להגנת עדים.
<גלי בן-אור: אגיד מספר משפטים - גלי בן-אור ממונה בכירה במחלקת ייעוץ וחקיקה.
חיים כץ: של מי?
<גלי בן-אור: של משרד המשפטים.
חיים כץ: אנחנו ועדת העבודה והרווחה והבריאות, ואנחנו רוצים שהגברת שעורכת את הפרוטוקול יהיה לה ברור מי דיבר ומאיפה, אחר כך יילכו לעשות מחקר.
<גלי בן-אור: החוק אכן עבר בוועדה הזו אחרי עבודה משמעותית שעשינו כאן, ובתוספת לחוק פורטו מספר גופים שלגביהם התבקש להחיל את החוק, מתוך מטרה שבעתיד לאחר שהחוק התחיל לעבוד, אנחנו נבחן ונראה גופים נוספים שמתאים להחיל אותו עליהם.
<גלי בן-אור: הגופים שקבועים בחוק היום הם הרשות לאיסור הלבנת הון, משטרת ישראל, משרד הביטחון, פרקליטות המדינה ומחלקת ייעוץ וחקיקה במשרד המשפטים, צה"ל ושב"ס.
<גלי בן-אור: התמריץ לחקיקת החוק מלכתחילה היה הבקשה של משטרת ישראל מצד אחד, והצעת חוק פרטית של חבר הכנסת אהרונוביץ שהציע את הנושא.
<גלי בן-אור: המשטרה היא זאת שזיהתה את הבעיה אצלם כבעיה חמורה, והיא זאת שבעצם דחפה לחוקק את החוק, כך שיאסור על מי שעבד ברשויות אכיפת חוק לקבל זכויות מאנשים שכלפיהם הפעילו את הסמכות.
<גלי בן-אור: כיוון שכך, המשטרה הייתה באמת הראשונה שפעלה והכינה את הצו.
חיים כץ: כל זה אנחנו יודעים.
<גלי בן-אור: אנחנו עובדים במקביל מול יתר הגופים.
<גלי בן-אור: אנחנו נמצאים בשלבים סופיים של סיכום של הנוסחים של הצווים מולם, ואני מקווה שבזמן הקרוב אנחנו נוכל להניח אותם.
חיים כץ: מה זה בזמן הקרוב?
<גלי בן-אור: אני מקווה שבשבועות הקרובים.
חיים כץ: מה זה שבועות קרובים?
חיים כץ: אנחנו חוקקנו את החוק לפני יומיים על חברות שלא עמדו ביעדים, אני אמרתי שמשרדי הממשלה הם הראשונים שלא עומדים ביעדים, אבל אי אפשר לקנוס אותם כמו שקנסו את חברות התרופות.
<גלי בן-אור: אני אסביר.
חיים כץ: אני לא רוצה שתסבירי, אני רוצה שתעמדי ביעדים.
חיים כץ: אמא שלי עליה השלום אמרה, יש שני סוגי אנשים – יש מסבירים ויש מצליחים, מי שמסביר נכשל.
חיים כץ: זהו, מי שמסביר נכשל.
<גלי בן-אור: חמותי אומרת, מי שלא עושה לא שובר.
<גלי בן-אור: כיוון שאנחנו עושים הרבה דברים, אז אנחנו לא מצליחים את כולם לקדם באותו מועד.
<גלי בן-אור: במחלקת ייעוץ וחקיקה היו חילופי גברי, התחלף המשנה ליועץ המשפטי לממשלה, והתחלף גם הרפרנט שעסק בתחום והנושא הזה עבר.
<גלי בן-אור: אנחנו עמוסים עכשיו בהרבה מאוד - - -
חיים כץ: חבל שלא הזמנתי אותך לדיון עם משרד הבריאות, והיית אומרת את זה, ואז הייתי אומר למה אסור לקנוס אחרים, למה נאה דורש - נאה מקיים, אני מדבר לגורמים השלטוניים, לא אלייך, ובייחוד משרד המשפטים, משרד הבריאות יש להם זמן, זמן רב.
<גלי בן-אור: יש לנו הרבה מאוד עבודה, אנחנו משתדלים לקיים אותה.
<גלי בן-אור: אדוני צודק שצריך היה להגיש את כל הצווים.
חיים כץ: אם זה היה עסק פרטי וזה היה עובד כל כך לאט, הוא היה נסגר מזמן.
חיים כץ: תתנו לי את הסיבות לתפקידים, הבנו את ההסברים.
<אליעזר כהנא: השיקול המרכזי העיקרי אולי כמעט היחידי גורמים במשטרה שמפעילים סמכויות אכיפה כפי שמוגדרים בחוק, שכוללים פעולות של חקירה והפעלת מודיעין, אלה הסיטואציות שנתקלנו בהן בעבר, לצערי, גם בשנה האחרונה ועדיין לא היה לעיל ידינו להשתמש בחקיקה ושהטרידו אותנו, ואלה התבחינים.
<אליעזר כהנא: זאת אומרת, כל גורם שעוסק בחקירה של אנשים, מפעיל סמכויות אכיפה בהיבט של חקירה ומודיעין, במובן הזה הוא נחשף להמון מידע שכולל על אותו אדם, מידע על שותפיו, מידע על מקורות מודיעיניים שדיברו עליו, מידע על עבירות פליליות שהוא עבר מצד אחד.
<אליעזר כהנא: מצד שני, גם מידע על פעילות מתוכננת כלפיו, גם מידע על שיטות עבודה ואמצעים של המשטרה חסויים.
<אליעזר כהנא: נתקלנו לצערנו במקרים של אנשים שעסקו בדבר הזה, יום אחד קמו והלכו – פשוט חצו את הכביש, עברו לצד השני, זה היה השיקול.
<אליעזר כהנא: אנשים שמפעילים סמכויות אכיפה, כלומר, למעשה כמעט כל גורמי אגף החקירות והמודיעין במטה ובשטח, זה האגף שבפועל עוסק בסמכויות אכיפה, נוסף לזה החרגנו בתוך אגף הנשים שבעיקר במטה הארצי שבמובהק התפקיד שלהן לא כולל ולא אמור לכלול הפעלת סמכות אכיפה כלפי אנשים, זה תפקיד מנהלי לחלוטין.
<אליעזר כהנא: החרגנו את אנשי המנהלה, שוב, אנשים שלא עוסקים באכיפה.
<אליעזר כהנא: הוספנו לזה גורמים גם מאגפים אחרים שגם הם עושים את אותו תפקיד, אבל תחת סוג של תפקיד מסוג אחר, למשל, בוחני תנועה, או חוקרי תאונות דרכים בפועל הם חוקרים, זה מה שהם עושים.
<אליעזר כהנא: היה לנו אפילו מקרה של בוחן, לצערי, שעזב את המשטרה, ואחרי כמה חודשים מצאנו אותו מעיד בתור מומחה מטעם ההגנה בתיק שהוא עצמו היה ממונה על בוחנים בשטח כשהוא עוד היה שוטר, כדוגמה.
<אליעזר כהנא: למשל, אגף התנועה חוקרים בתחום יש אנשים שהם שוטרים קהילתיים שעוסקים במתן שרות אכיפה ופעילות מהסוג הזה בתוך הקהילה, והם גם חשופים למידע ויש בזה רגישות, ושוטרים ביחידות מיוחדות סמויות ששוב חשופים – אל"ף מבצעים פעילויות אכיפה, ובי"ת, הם חשופים למידע מאוד רגיש ומאוד חסוי.
<אליעזר כהנא: אלה היו השיקולים ואלה התפקידים שכלולים, כמובן גם דרג בכיר, זאת אומרת, חברי סגל פיקוד הבכיר, ולא משנה מה תפקידם, הם גם כלולים.
<אליעזר כהנא: במובן הזה הם גם כלולים בתוספת השנייה, זאת אומרת, יש עליהם חובת דיווח על כל זכות שהם אמורים לקבל כדי שהדבר הזה ייבדק.
<אליעזר כהנא: הם עסקו הרבה שנים בהרבה תפקידים, ולא בהכרח יכולים לדעת כלפי מי הם הפעילו את סמכות האכיפה, והדבר הזה צריך להיבדק על ידי גורמי המשטרה מהצד שלה.
חיים כץ: יש עוד מישהו שרוצה להגיד משהו?
<נעה בן שבת: רק להדגיש את הנושא שחובת הדיווח היא מוטלת על קבוצה יותר מצומצמת של אנשים.
<נעה בן שבת: האמת היא, כיוון שכבר מתקיים דיון בצו, ייתכן שצריך להקריא.
<נעה בן שבת: צו שירות הציבור (הגבלות לאחר פרישה)(רשימת התפקידים במשטרת ישראל שיחולו עליהם הגבלות או איסורים לפי סעיפים 5א ו-5ב לחוק), התשע"ג-2013.
<נעה בן שבת: בתוקף סמכותי לפי סעיפים 5א(א) ו-5ב(א) לחוק שירות הציבור (הגבלות לאחר פרישה), התשכ"ט-1969 (להלן – החוק), לפי הצעת המפקח הכללי של משטרת ישראל, בהסכמת שר המשפטים ובאישור ועדת העבודה, הרווחה והבריאות של הכנסת לפי סעיף 5א(ב)(2) לחוק, אני מצווה לאמור: הגדרות: - בצו זה – "יחידה ארצית" – כל אחת מאלה: 1.
<נעה בן שבת: היחידה הארצית לחקירות הונאה; 2.
<נעה בן שבת: היחידה הארצית לחקירת פשעים בין-לאומיים; 3.
<נעה בן שבת: אתגר – היחידה הארצית למלחמה בגניבת רכב; 4.
<נעה בן שבת: היחידה הארצית לחקירת עבירות כלכליות; 5.
<נעה בן שבת: יחידה 33.
<נעה בן שבת: "ממלא תפקיד" – למעט מי שממלא תפקיד מנהלה; סגל הפיקוד הבכיר" – כל אחד ממלאי תפקידים אלה.
<נעה בן שבת: המפקח הכללי של משטרת ישראל; 2.
<נעה בן שבת: סגן המפקח הכללי של משטרת ישראל; 3.
<נעה בן שבת: מפקד מחוז – מפקד משטרת מחוז כהגדרתו בפקודת המשטרה; 4.
<נעה בן שבת: ראש אגף במשטרת ישראל; 5.
<נעה בן שבת: מפקד יחידת לה"ב; 6.
<נעה בן שבת: היועץ המשפטי למשטרת ישראל; 7.
<נעה בן שבת: היועץ הכלכלי למפקח הכללי של משטרת ישראל; 8.
<נעה בן שבת: חשב משטרת ישראל.
<נעה בן שבת: רשימת התפקידים לעניין סעיף 5א לחוק – רשימת התפקידים במשטרת ישראל שלגביהם יחולו ההגבלות והאיסורים לפי סעיף 5א לחוק קבועה בתוספת ראשונה.
<נעה בן שבת: סוגי תפקידים או משרות לעניין סעיף 5ב לחוק – סוגי התפקידים או המשרות שעל מי שמילא אותם תחול חובת דיווח לפי סעיף 5ב לחוק קבועים בתוספת השנייה.
<נעה בן שבת: תוספת ראשונה (תקנה 2) סגל הפיקוד – א.
<נעה בן שבת: חבר סגל הפיקוד הבכיר וסגנו; ב.
<נעה בן שבת: מפקד מרחב במשטרת ישראל וסגנו; ג.
<נעה בן שבת: מפקד יחידה ארצית וסגנו; ד.
<נעה בן שבת: מפקד תחנת משטרה וסגנו; ה.
<נעה בן שבת: עוזר אישי של סגל הפיקוד הבכיר.
<נעה בן שבת: מערך החקירות – א.
<נעה בן שבת: כל קצין משטרה במערך החקירות; ב.
<נעה בן שבת: כל מי שממלא תפקיד בחטיבת החקירות שבאגף החקירות והמודיעין במטה הארצי, למעט ממלאי התפקידים במדור מידע פלילי ובמדור נפגעי עבירה; ג.
<נעה בן שבת: כל מי שממלא תפקיד של חוקר.
<נעה בן שבת: מערך המודיעין – א.
<נעה בן שבת: כל מי שממלא תפקיד ביחידות המעבדה הטכנית.
<נעה בן שבת: ב.
<נעה בן שבת: כל ממלא תפקיד במערך המודיעין.
<נעה בן שבת: מערך התביעות – א.
<נעה בן שבת: כל מי שממלא תפקיד של תובע משטרתי; ב.
<נעה בן שבת: כל מי שממלא תפקיד במערך התביעות.
<נעה בן שבת: מערך הזיהוי הפלילי – כל מי שממלא תפקיד בחטיבת הזיהוי הפלילי ובמעבדות הניידות.
<נעה בן שבת: מערך הייעוץ המשפטי – כל קצין משטרה במדור חקירות, מודיעין וטכנולוגיות בלשכת הייעוץ המשפטי במשטרת ישראל.
<נעה בן שבת: מערך התנועה – א.
<נעה בן שבת: בוחן תנועה; ב.
<נעה בן שבת: חוקר תאונות דרכים; ג.
<נעה בן שבת: כל מי שממלא תפקיד ביחידת תביעות אגף התנועה או במדור תאונות דרכים.
<נעה בן שבת: מערך המבצעים – א.
<נעה בן שבת: כל מי שממלא תפקיד במערך החבלה; ב.
<נעה בן שבת: שוטר קהילתי.
<נעה בן שבת: כל שוטר ביחידה המיוחדת למלחמה בטרור וביחידות המסתערבים.
<נעה בן שבת: תוספת שנייה (תקנה 3) חבר סגל הפיקוד הבכיר וסגנו, למעט היועץ הכלכלי למפקח הכללי וחשב המשטרה; מפקד יחידה ארצית; ראש חטיבה באגף החקירות והמודיעין.
חיים כץ: מאחר וקיבלנו אישור של היועצת המשפטית של הוועדה שאפשר להצביע, אנחנו מצביעים פה רק על המשטרה.
חיים כץ: משרד המשפטים עם שאר הדברים יש להם הרבה זמן, אני מקווה שיושב ראש הבא של הוועדה בעוד ארבע שנים שיהיה אחראי, יקבל את זה ויאשר את המקצועות הבאים.
חיים כץ: כל חברי הכנסת שנמצאים פה יש להם זכות הצבעה לאשר.
חיים כץ: בעד אישור הצו – רוב נגד – אין נמנעים – אין צו שירות הציבור (הגבלות לאחר פרישה)(רשימת התפקידים במשטרת ישראל שיחולו עליהם הגבלות או איסורים לפי סעיפים 5א ו-5ב לחוק), התשע"ג-2012 נתקבל.
חיים כץ: הצביעו, והצו אושר פה אחד.
אילן גילאון: בוקר טוב, אני פותח את הישיבה של ועדת המשנה בעניין תקנות הנגישות לוועדה לחוק שוויון זכויות לאנשים עם מוגבלויות.
אילן גילאון: אנחנו ממשיכים את מה שהתחלנו בפעם הקודמת כאילו כלום לא קרה.
אילן גילאון: חוץ מהגורם הפרוצדוראלי שנצטרך לעשות אותו, אנחנו בתהליך שהיינו בו קודם.
אילן גילאון: הישיבה היום תהיה קצרה מן הרגיל מהישיבות הבאות.
אילן גילאון: חבר הכנסת מרגי יציג את החזון שלו עם הצטרפותו לוועדה.
אילן גילאון: לאחר מכן נערוך סקירה.
אילן גילאון: כדי לדעת מה יש בצינור מוכן, הוא צריך לעבור תהליכים של עיבוד מחדש אבל צריך לדעת איזו חיטה קיימת במטחנה שלנו כדי שנוכל להתחיל את הדיונים ולא להתעכב.
אילן גילאון: מבחינתנו, הידיים שלנו תמיד מלאות עבודה.
אילן גילאון: ככל שהתקנות יגיעו אלינו מן המשרדים, הם יצאו מכאן מהר ככל שניתן.
אילן גילאון: אנחנו נמשיך לקיים את השולחן העגול של ההסכמות כדי להביא את הדברים לדיונים שהם כאן בהסכמות ואלי אף ביתר שאת ממה שהיה בעבר.
אילן גילאון: נתווכח רק על דברים מהותיים כי יש לנו מדינה להנגיש.
אילן גילאון: קודם כל זכות הדיבור לחבר הכנסת מרגי ולאחר מכן נעבור באופן מסודר ונקבל דיווח מה נעשה מאז פרצו הבחירות.
אילן גילאון: חבר הכנסת מרגי, בבקשה.
יעקב מרגי: כל הכבוד הוא לי להיות שותף מהצד הזה של השולחן בכנסת, כמחוקק ולא מהרשות המבצעת.
יעקב מרגי: אני מכיר את כל הסוגיה של ההנגשה ואת הבירוקרטיה והקשיים ליישם.
יעקב מרגי: כמי שהיה שר אני יודע כמה רצון עז היה אבל האפשרויות לא היו כגודל הרצון.
יעקב מרגי: יש בניינים ישנים ויש בניינים חדשים ויש התאמות שצריך לעשות.
יעקב מרגי: משרדי הממשלה בנושא תקנות, יחד עם משרד המשפטים, הלוך ושוב, הלוך ושוב, אנחנו עלולים להימצא במערכת בחירות שתנחת עלינו בעוד שנתיים והרבה לא נוכל לעשות.
יעקב מרגי: לכן אני שמח להיות שותף בוועדה הזאת.
יעקב מרגי: אני מכיר את הקשיים, מכיר את החוליים.
יעקב מרגי: אילן, מה שרצה, נעשה במשותף, לדחוף את זה כמה שיותר.
אילן גילאון: מה שאני רוצה זה שיהיו לי שותפים.
אילן גילאון: להזכירכם, גם בעבר לוועדה היתה תפיסה אידיאולוגית לגבי הנושא של הנגישות.
אילן גילאון: הנגישות היא כמשל.
אילן גילאון: למעשה הנגישות מגדירה בצורה יותר מדויקת את מיקומו של הפרט ואת החריג של הכלל.
אילן גילאון: תמיד הגישה שלנו היתה שאין דבר כזה מוגבלים ולא מוגבלים אלא שכולם הם מוגבלים או נשאי מוגבלות.
אילן גילאון: לכן התפיסה תמיד היתה אוניברסאלית.